— 58 — 



Bladenes Alder. Hos Ægiceras finder man det hos intet 

 af de andre Mangrovetræer iagttagne Forhold, at alle de 4 sidste 

 Skudgenerationer kan være bladbærende. Forholdet er dog ikke 

 konstant det, at Blade findes paa alle de 4 sidste Skudgenerationer; 

 saa vidt jeg har kunnet se ved Undersøgelsen af talrige levende 

 Grene, synes Tilstedeværelsen af Blade paa de 3 sidste Skudgenera- 

 tioner at være det hyppigste (se Fig. 26; paa næstsidste Skud- 

 generation er alle Bladene af en eller anden Grund faldne af, men 

 3.-sidste bærer endnu Blade); men man kan finde Grene, hvor 

 Blade kun forekommer paa sidste eller næstsidste Skudgeneration, 

 men dette dog mere som en Undtagelse. 



Blomsterstandene. 



Blomsterstandene kan enten være endestillede eller sidestillede. 

 De temmelig langstilkede Blomster (Stilken ca. 1 cm. lang) sidder 

 meget tæt sammentrængte i en rigtblomstret Skærm, der indeholder 

 henimod 20 — 30 Blomster, hvis Støtteblade er smalle, langagtige og 

 har sammenrullede Bande undtagen i Spidsen, hvor de er aabne; 

 de er besatte med gullige Kirtler og indeholder en sødlig Saft; de 

 er meget sarte og overordentlig let forgængelige, falder let af og 

 findes kun ved de yngste Blomster i Blomsterstandene, ved de ældre 

 er de allerede visnede og faldne af. 



Blomsterstandenes Plads er stedse i Nærheden af Skudgenera- 

 tionernes Ender. Paa Grene af højere Orden (regnet fra Hoved- 

 stammen) er de endestillede, d. v. s. de begrænser Grenens Væxt, 

 og efter at Blomsterne eller Frugterne er faldne af, ser man Gren- 

 spidsen som en lav, med tætstillede Ar efter Blomsterne besat 

 Vorte oven over de vegetative Grenes Udspring. Men ikke blot er 

 selve Grenspidsen blomsterdannende , ogsaa fra de øverste, tæt- 

 stillede Løvblades Axler dannes der Blomsterstande, nemlig korte 

 Sidegrene, der begrænses af Blomsterdannelse, og som bedst kan 

 betegnes som Dværggrene; de er indtil 2 cm. lange, oftest dog 

 kortere (ca. 0,5 cm.); henimod Spidsen bærer de 1—2 — (3) Løvblade 

 og ender med de tætstillede, letforgængelige Honninggemmer, der 

 støtter Blomsterne i den skærmformede Stand. 



Grene af lavere Orden ender næsten aldrig med Blomsterstand ; 

 men voxer vegetativt videre 1 ), idet de forgrener sig monopodialt, 



l ) Skudspidsen er dog kun virksom i et begrænset Antal Væxtperioder (ca. 

 7—9) efter hvilke den da afslutter sin Væxt med Dannelsen af en Blomster- 



